Saulės imperija

Saulės imperija () – 1987 m. JAV karinė drama, pastatyta Džeimso Grejemo Balardo to paties pavadinimo pusiau autobiografinio romano motyvais. Filmą režisavo Stivenas Spilbergas. Pagrindinius vaidmenis atliko Kristianas Beilas ir Džonas Malkovičius.

Pasakojama apie berniuką, kilusį iš Šanchajuje gyvenančios turtingos britų šeimos, kuris patampa karo belaisviu japonų koncentracijos stovykloje Antrojo pasaulinio karo metu.

 Siužetas 

Prieš paskelbdama karą JAV ir Jungtinei Karalystei, Japonija kariavo su Kinija nuo 1937 m. Konflikto metu Šanchajuje Džeimis Grejemas atsiskiria nuo tėvų. Kurį laiką jis praleidžia savo apleistuose namuose, valgydamas maisto likučius, bet vėliau išsiruošia į miestą ir pamato, kaip į jį įžygiuoja japonų kareiviai. Džeimį, kartu su amerikiečių jūreiviu Beisiu, kuris berniukui suteikia „Džimo“ pravardę, sučiumpa kariai. Jie nugabenami į Šanchajaus Lunghua civilių prieglaudos centrą, bet vėliau perkeliami į Sudžou koncentracijos stovyklą. 1945 m., keliais mėnesiais prieš karo Ramiajame vandenyne pabaigą, Džimas sugeba susikurti gan neblogą gyvenimą, nepaisant stovyklos prastų sąlygų.

Dr. Rolinsas tampa berniuko tėvo figūra. Džimas susidraugauja su kitoje spygliuotos vielos tvoroje gyvenančiu japonų paaugliu, kuris kaip ir jis pats trokšta tapti lakūnu. Beisis jam paskiria „užduotį“ – patikrinti ar prie tvoros nėra paspęsta spąstų, tačiau tikroji priežastis buvo patikrinti ar pelkėse prie tvoros nebuvo sausumos minų. Kaip atlygį Beisis berniuką persikelia pas save į kareivines ir planuoja pabėgimą.

Vieną rytą Džimas pamato kamikadzių įšventinimo ritualą. Po keleto minučių virš stovyklos praskrenda keletas amerikiečių P-51 Mustang naikintuvų. Atakos eigoje japonai nusprendžia evakuoti stovyklą. Sąmyšio metu Beisis pasprunka, bet nors ir žadėjo, berniuko nepasiima kartu. Stovyklos belaisviai žygiuoja dykynėmis, dauguma jų miršta dėl nuovargio, bado ar ligų. Žygio metu Džimas regi ant Nagasakio numestos atominės bombos sprogimo blyksnį, o vėliau sužino apie Japonijos kapituliavimą.

Džimas išsėlina iš grupės ir sugrįžta į stovyklą. Jis sutinka tą patį japonų paauglį, jau tapusį pilotu, kuris negali patikėti savo šalies pralaimėjimu. Jaunuolis Džimui įteikia mango, bet prieš jam atsikandus, pasirodo Beisis kartu su kitais ginkluotais amerikiečiais, kurie manydami, kad japonas nori jį sužeisti, jį nušauna. Džimas įniršęs užsipuola amerikietį. Beisis pažada berniukui jį nusivesti į Šanchajų ir surasti jo tėvus, bet šis atsisako. Jį randa amerikiečių kareiviai ir nugabena į vaikų prieglaudą Šanchajuje, kur jį galop suranda tėvai.

 Atsiliepimai 
Filmas kino kritikų buvo įvertintas teigiamai, bet komercinės sėkmės nesulaukė. Knygos autorius Dž. G. Balardas buvo patenkintas išbaigtu kūriniu, ypač jam įspūdį paliko Kristiano Beilo vaidyba.Sheen, Martin (pasakotojas), Steven Spielberg, J. G. Ballard, Christian Bale. The China Odyssey: Empire of the Sun American Broadcasting Company, 1987.

Tinklalapyje Rotten Tomatoes filmas įvertintas 81 %.„Empire of the Sun“. Rotten Tomatoes. Nuoroda tikrinta 2013-07-12. Metacritic suvestinės duomenimis, filmas įvertintas 60 %.„Empire of the Sun (1987): Reviews“. Metacritic. Nuoroda tikrinta 2013-07-12.

 Apdovanojimai 
60-ojoje Oskarų teikimo ceremonijoje filmas „Saulės imperija“ buvo nominuotas geriausio meninio apipavidalinimo, kinematografijos, montažo, originalaus garso takelio ir dainos bei kostiumų dizaino apdovanojimų kategorijose, bet nelaimėjo nei vienoje.

 Išnašos 

Kategorija:1987 filmai
Kategorija:Kariniai filmai
Kategorija:Dramos
Kategorija:JAV filmai
Kategorija:Steven Spielberg filmai